ועדת הכספים, כנסת 17, פרוטוקול מספר 37, 2006-06-07 10:15

יעקב ליצמן: הדבר השלישי שאולי בשנת 2006 תארחו את ועדת הכספים.

שמעון אלבק: אנחנו נשמח מאוד לארח את ועדת הכספים.

שמעון אלבק: אנחנו נזמין אתכם.

יעקב ליצמן: זה תלוי ביושב ראש.

שמעון אלבק: אנחנו נזמין בכל מקרה.

יעקב ליצמן: אני חושב שזה בהחלט נכון לעשות את זה ואמליץ על כך גם ליושב ראש.

מאיר בקליניק: תקציב הרשות לניירות נערך הוגש לוועדה.

מאיר בקליניק: השנה הוא יגיע, על פי סיכום עם אגף התקציבים ושר האוצר, ל-91 מיליון שקל.

מאיר בקליניק: אומר כמה מילים על מה קרה בחצי שנה האחרונה.

מאיר בקליניק: שוק ההון המשיך לפרוח ולגדול.

מאיר בקליניק: אולי רק שני נתונים:

מאיר בקליניק: מתחילת השנה עד סוף מאי אושרו 32 תשקיפים חדשה ובצנרת יש 52 תשקיפים שיאושרו בתקופה הקרובה.

מאיר בקליניק: אושרו 32 קרנות חדשות.

מאיר בקליניק: להזכירכם, זה אחרי חוק בכר ואחרי כל השינויים שקרו בקרנות, 37 קרנות נוספות מצפות לאישור.

מאיר בקליניק: השוני בין התקציב הזה לתקציב 2005, ואלה דברים עליהם אעמוד בדקות הבאות, שביקשנו הסכימו להוסיף לנו 5 מישרות לתקציב ה רשות.

יעקב ליצמן: תקציב הפיתוח גדל מאוד.

מאיר בקליניק: תקציב הפיתוח עוסק בעיקרו בנושא של מחשבים: מערכות מידע, תוכנה וחומרה.

מאיר בקליניק: הגידול הוא הוא מ-7.5 מיליון ל-8.8 מיליון שקלים.

מאיר בקליניק: זה להגדלת כל המערכות, מה שאנחנו קוראים מגנ"א, זה קבלת אינפורמציה ומסירת אינפורמציה דרך אתרי האינטרנט לעולם כולו.

מאיר בקליניק: גמרנו השנה לפתח את נושא מערכות מודיעיניות.

מאיר בקליניק: כלומר, ריכוז כל המידע המודיעיני האפשרי, שבתוכו אנחנו עובדים ומתוכו אנחנו מוציאים אחר כך את מה שאנחנו צריכים.

מאיר בקליניק: אנחנו ביקשנו לרכוש 2 כלי רכב למנהלים.

מאיר בקליניק: כבר הרבה מאוד שנים לא פנינו בעניין הזה.

מאיר בקליניק: אלה הם הדברים שיש לי לומר בנושא הפיתוח.

מאיר בקליניק: ברישום יועצי השקעות ומנהלי תיקים, סעיף 402, ביקשנו הגדלה מאוד משמעותית.

מאיר בקליניק: הסיבה היא שעל פי החקיקה, יועצים פנסיוניים חייבים להיבחן ב- 4 בחינות אצלנו.

מאיר בקליניק: בשנה שעברה נבחנו בשני מועדי בחינות, כ-5,300 יחידות בחינה.

מאיר בקליניק: השנה, עד עכשיו, נבחנו 4,000 יחידות בחינה ועוד לא סיימנו את הרישום למועד הראשון.

מאיר בקליניק: המבחנים יהיו בסוף יוני תחילת יולי.

מאיר בקליניק: דבר נוסף שיש לו, לדעתי, משמעות רצינית זה סעיף 410, שהוא סכום נכבד של מיליון שקל.

מאיר בקליניק: עשינו סקר בקרב הציבור הישראלי, סקר שהפיתוח שלו היה גילאים ופריפריה מול מרכז.

מאיר בקליניק: התברר לנו שיש בורות מוחלטת מה זה שוק ההון, מי מטפל בשוק ההון, ויש פחד גדול לגשת לנושא הזה.

מאיר בקליניק: אנחנו קוראים לזה חינוך הציבור.

מאיר בקליניק: הכוונה היא ליצור מערכת אינפורמציה הן במדיה הטלוויזיות והן במסגרת משרד החינוך, במסגרת שיעורי אזרחות, ששם ילמדו קצת במה מדובר.

מאיר בקליניק: במאמר מוסגר אומר, שאני חושב שצריך ללמד ילדים מה זה בנק ומה כרטיס אשראי ומה זה אוברדרפט, וכל הדברים שהילדים לו יודעים.

מאיר בקליניק: איך אומרים הילדים?

מאיר בקליניק: "יש לי פלסטיק".

יעקב ליצמן: יש גידול במשכורת בנוסף לחמשת המשרות שקיבלתם?

מאיר בקליניק: לא.

מאיר בקליניק: אנחנו עובדים במסגרת מאוד מסודרת ומאורגנת עם אישורים של הממונה על השכר.

מאיר בקליניק: אנחנו עובדים במסגרת רמות השכר שאושרו על ידי הממונה.

יעקב ליצמן: אתם משתתפים בכינוסים בחוץ לארץ?

חיים בקליניק: כן.

יעקב ליצמן: משתתפים בהם רק אנשי רשות ניירות ערך?

מאיר בקליניק: בעיקרון משתתפים בכינוסים בחוץ לארץ עובדי רשות לניירות ערך.

מאיר בקליניק: ישנה השתלמות של שבועיים בארצות הברית, ששם האנשים שלנו, המקצועיים, משתלמים גם אצל עורכי דין, רואי חשבון המובילים בארצות הברית, גם ברשות האמריקאית וגם בבורסה האמריקאית.

מאיר בקליניק: לשם אנחנו, מידי פעם, מצרפים שני חברי רשות שאנחנו חושבים שגם להם חשוב לדעת במה הם עוסקים.

מאיר בקליניק: לפעמים גם אנשים נוספים ממשרדי ממשלה כאשר המימון - - -

יעקב ליצמן: זה נשמע כמו השתלמות של לשכת עורכי הדין, עושים מסיבת פרידה לשופט ברק ושמחה קטנה.

מאיר בקליניק: חס וחלילה.

דניאל רמון: אדוני, כמי שהשתתפה בהשתלמות אני יכולה להגיד שהרמה היתה מאוד גבוהה.

מאיר בקליניק: אני מציע לאדוני להשתתף בזה.

יעקב ליצמן: אני רוצה לומר לאדוני שהציעו לי וסירבתי לצאת לטיולים עם אגרסקו.

מאיר בקליניק: עם אגרסקו אני לא מציע לנסוע, שוכבים שם במטוס, ואני מכיר את זה.

מאיר בקליניק: אם אדוני רוצה להשתתף, אני מציע לו לנוח חודש לפני כן כי זה הוצאת נשמה מאוד רצינית.

סמדר אלחנני: אתם יודעים את עמדתי שאני חושבת שההכנסות העצמיות שלכם צריכות לאפשר לכם גם כרית ביטחון כי יש שנים שבהן לא יהיו הכנסות מהתשקיפים והרשות לא תוכל להתקיים באותו היקף.

סמדר אלחנני: לעניות דעתי, הייתם צריכים לצרף את המאזן שלכם.

סמדר אלחנני: אתם מגישים רק תקציב שאותו צריך לאשר.

סמדר אלחנני: צריך את המאזן כתמונה כמה קרנות הצטברו.

סמדר אלחנני: היה ראוי לצרף את זה.

סמדר אלחנני: השנה חל שיבוש, והאישור מגיע חצי שנה אחר כך, אפשר היה לפחות לצרף דוח ביצוע של 2005 ולא רק 6 חודשים.

מאיר בקליניק: התשובה לכך מאוד פשוטה.

מאיר בקליניק: יש לנו דוח כספי שנערך כל שנה, ואני חושב שהוא נשלח גם אליכם.

מאיר בקליניק: אם לא, אני אדאג שתקבלו את החומר.

סמדר אלחנני: אני מציעה שזה יהיה יחד.

יעקב ליצמן: אני מקבל את מה שהצעת.

יעקב ליצמן: היות שאנחנו היחידים שמאשרים את התקציב שלכם, ברגע שמקבלים את האישור של המאזן, צריך להעביר את זה לחברי הכנסת.

מאיר בקליניק: בסדר גמור.

סמדר אלחנני: אני חושבת שהיא צריכה לשמור על נכסים כי היא צריכה את כרית הביטחון.

מאיר בקליניק: סמדר, אם תיכנסי לאתר של הרשות תמצאי את הדוח.

מאיר בקליניק: זה לא משנה, אני אשלח לך.

סמדר אלחנני: מעמד הרשות לתשלום מיסים הוא כמעמד המדינה?

מאיר בקליניק: כן, זה כתוב בחוק.

סמדר אלחנני: האם זה הוסדר?

מאיר בקליניק: כן.

סמדר אלחנני: שאלה נוספת.

סמדר אלחנני: מה קורה עם המוסד לתקינה וחשבונאות?

מאיר בקליניק: כרגע המוסד פועל ואני מבין שמשרד המשפטים הכין הצעה.

מאיר בקליניק: אני לא יכול להישבע לך באיזה שלב זה עומד.

מאיר בקליניק: אני יודע שזה בשלבי מגעים בינינו – אולי שלמה יודע יותר ממני - לבין משרד המשפטים לבין לשכת רואי חשבון כדי להגיע לסיום העניין, או שזה יבוא בחקיקה בצורה מסודרת.

מאיר בקליניק: הכוונה היא להפוך את המוסד הזה למוסד שיהיה רשום בחוק.

יעקב ליצמן: מי בעד תקציב רשות ניירות הערך לשנת 2006?

יעקב ליצמן: ירים את ידו.

יעקב ליצמן: הצבעה בעד – רוב אין מתנגדים, אין נמנעים.

יעקב ליצמן: כפי שחשבתי זה אושר פה אחד.